Alex oli hyvin ystävällinen ja avulias. Vastasi nopeasti kaikkiin kyselyihin. Oli meitä vastassa kadun laidassa ja ohjasi meidät ystävällisesti perille. Saimme häneltä kaiken tarvittavan tiedon koskien majoitusta ja Chanian palveluita. Jääkaapissa meille oli varattu tuoreita hedelmiä ja virvokkeita. Asunto vastasi kuvausta. Näkymä Chanian kaupunkiin ja Välimerelle oli juuri niin ihana kuin kuvittelimmekin. Läheisessä puistossa lauloivat linnut aamusta iltaan. Asunto oli siisti ja hyvin varusteltu. Ainoastaan mikroaaltouunin, leivänpaahtimen ja television puuttuminen oli pieni puute. Parina aamuna suihkusta ei tullut kuumaa vettä. Alex kertoi, että vesi lämpiää katolla olevilla aurinkopaneeleilla, joten pilvisinä päivinä tämä on mahdollista. Naapurit olivat ystävällisiä ja hiljaisia. Mitään häiriötä ei ollut. Asunnon sijainti oli mainio keskellä rauhallista keskiluokkaista asuinaluetta, josta oli hyvät yhteydet Chanian keskustaan ja lentokentälle. Alex antoi vinkkejä hyvistä ruokapaikoista ja paikallista tapahtumista. Kaiken kaikkiaan olimme hyvin tyytyväisiä Alexiin ja majoitukseen.